
COMITETUL EXECUTIV
AL BĂNCII NAȚIONALE A MOLDOVEI

HOTĂRÂREA nr. ____
din ______________ 2026

Pentru aprobarea Regulamentului privind reziliența operațională digitală a sectorului financiar

În temeiul art. 5 alin. (1) lit. d), m) și p), art. 11 alin. (1) și art. 27 alin. (1) lit. c) din Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr. 297-300, art. 544), art. 38² alin. (6) din Legea nr. 202/2017 privind activitatea băncilor (Monitorul Oficial al Republicii Moldova, 2017, nr. 434-439, art. 727), art. 32¹ alin. (3) și art. 32² alin. (3) din Legea nr. 114/2012 cu privire la serviciile de plată și moneda electronică (Monitorul Oficial al Republicii Moldova, 2012, nr. 193-197, art. 661) și pct. 95 (acțiunea 81) din anexa A aferentă Capitolului 9, cluster 2, din Programul național de aderare a Republicii Moldova la Uniunea Europeană pentru anii 2025-2029, aprobat prin Hotărârea Guvernului nr. 306/2025 (Monitorul Oficial al Republicii Moldova, 2025, nr. 269-288e, art. 319), Comitetul executiv al Băncii Naționale a Moldovei

HOTĂRĂȘTE:
Prezenta hotărâre pune în aplicare parțial (art. 1 alin. (1), art. 2 alin. (1)-(3), art. 3 pct. 1-19, 21-31, 35, 37, 38, 47-49, 51, 60 și 63-65, art. 4-9, art. 10 alin. (1)-(3), art. 11 alin. (1)-(8) și (10), art. 12 alin. (1)-(4), (6) și (7), art. 13-14, art. 17, art. 18 alin. (1) și (2), art. 19 alin. (1)-(6), art. 22-24, art. 25 alin. (1) și (3), art. 26 alin. (1)-(9), art. 27, art. 28 alin. (1)-(8), art. 29, art. 30 alin. (1)-(4), art. 45-47, art. 48 alin. (1), art. 49 alin. (1), art. 50-51 și art. 54-56) Regulamentul (UE) 2022/2554 al Parlamentului European și al Consiliului din 14 decembrie 2022 privind reziliența operațională digitală a sectorului financiar și de modificare a Regulamentelor (CE) nr. 1060/2009, (UE) nr. 648/2012, (UE) nr. 600/2014, (UE) nr. 909/2014 și (UE) 2016/1011, publicat în Jurnalul Oficial al Uniunii Europene seria L, nr. 333 din 27 decembrie 2022, CELEX: 32022R2554.

1. Se aprobă Regulamentul privind reziliența operațională digitală a sectorului financiar (se anexează).
2. Regulamentul privind cerințele minime pentru gestionarea riscurilor aferente tehnologiei informației și comunicațiilor, securității informației și continuității activității, aprobat prin Hotărârea Comitetului executiv al Băncii Naționale a Moldovei nr. 29/2025 (Monitorul Oficial al Republicii Moldova, 2025, nr. 62-65, art. 131), se modifică după cum urmează: la pct. 1, textul „prevăzuți la art. 5 alin. (1) lit. a)-d)” se substituie cu textul „prevăzuți la art. 5 alin. (1) lit. d)”.
3. Direcția Managementul Continuității Activității, Securității Informației și Supraveghere în TI asigură, în cooperare cu subdiviziunile responsabile de supravegherea entităților financiare, monitorizarea respectării prevederilor Regulamentului prevăzut la pct. 1.
4. Prezenta hotărâre intră în vigoare la data de 1 ianuarie 2029.

